ระบบจัดการวารสารออนไลน์ของมหาวิทยาลัยเกษตรศาสตร์ (Kasetsart University Open Journal System : KUOJS) เป็นระบบบริหารจัดการและตีพิมพ์วารสารวิชาการของมหาวิทยาลัยเกษตรศาสตร์ในรูปแบบวารสารออนไลน์ (E-Journal) โดยใช้ platform ของระบบ Open Journal System (OJS) ที่พัฒนาขึ้นโดย Public Knowledge Project (PKP), University of British Columbia โดยศูนย์สนเทศทางกระบือนานาชาติ (IBIC) สำนักหอสมุด ได้นำระบบ OJS มาใช้ในการผลิต Buffalo Bulletin สามารถใช้งานได้ง่ายและไม่ต้องเสียค่าใช้จ่ายในการจัดซื้อระบบ สามารถใช้ในการบริหารจัดการและตีพิมพ์วารสารออนไลน์ได้เป็นอย่างดี ทางศูนย์ IBIC จึงได้นำระบบ OJS มาต่อยอดเป็นระบบ KUOJS (https://kuojs.lib.ku.ac.th) และขยายผลสู่การจัดการวารสารวิชาการของมหาวิทยาลัยเกษตรศาสตร์และหน่วยงานที่เกี่ยวข้องกับสาขาเกษตร โดยผู้ผลิตวารสารจากทุกวิทยาเขต ได้ให้ความสนใจมาร่วมใช้งานระบบ KUOJS นอกจากจะช่วยประหยัดงบประมาณไม่ต้องเสียค่าใช้ง่ายในการจัดซื้อระบบแล้ว ยังก่อให้เกิดการแลกเปลี่ยนเรียนรู้เพื่อร่วมกันพัฒนาและยกระดับคุณภาพวารสารวิชาการของมหาวิทยาลัยเกษตรศาสตร์ ให้ก้าวสู่การเป็นวารสารระดับชาติตามเกณฑ์ของศูนย์ดัชนีการอ้างอิงวารสารไทย (Thai-Journal Citation Index Centre : TCI) และพัฒนาสู่การเป็นวารสารระดับนานาชาติตามมาตรฐานสากล
  • Buffalo Bulletin

    Buffalo Bulletin is published quarterly in January-March, April-June, July-September and October-December. Contributions on any aspect of research or development, progress reports of projects and news on buffalo will be considered for publication in the bulletin. 


    Buffalo Bulletin has been selected for converage in Thomson Reuters products and custom information services. Beginning with Vol. 27(1) 2008, this publication will be indexed and abstracted in the following:


       - Science Citation Index Expanded (also known as SciSearch ®)
       - Journal Citation Reports/Science Edition


    Start year: 1982
    Language: English
    Publication fee: Free of Charge 
    Free access: Immediate
    Issues per year: 4 Issues (Quarterly)


    Impact Factor (WOS) 2021: 0.2 (Q4)
    SJR (SCOPUS) 2021: 0.156 (Q4)


    ISSN : 0125-6726
    eISSN : 2539-5696

  • วารสารศาสตร์การศึกษาและการพัฒนามนุษย์

    วารสารศาสตร์การศึกษาและการพัฒนามนุษย์  (JEHDS) เป็นวารสารวิชาการอิเล็คทรอนิคของภาควิชาครุศึกษา คณะศึกษาศาสตร์และพัฒนศาสตร์ มหาวิทยาลัยเกษตรศาสตร์ วิทยาเขตกำแพงแสน ประเภทของบทความประกอบด้วย บทความวิชาการ บทความวิจัย บทความปริทัศน์ และบทแนะนำหนังสือ ที่เกี่ยวข้อง ครอบคลุม ในประเด็นการศึกษา และการพัฒนามนุษย์และชุมชน


    Journal of Education and Human Development Sciences (JEHDS) is an academic e-journal organized by Department of Teacher Education, Faculty of Education and Development Sciences, Kasetsart University, Kamphaeng Saen Campus. Our articles include academic articles, research articles, review articles, and book reviews related to education and human development


     


    Print ISSN: 2539-7249


    Online ISSN: 2697-4061


     

  • วารสารเศรษฐศาสตร์และกลยุทธ์การจัดการ ( Journal of Economics and Management Strategy )

              คณะเศรษฐศาสตร์ ศรีราชา มหาวิทยาลัยเกษตรศาสตร์ วิทยาเขตศรีราชา ได้ดำเนินการจัดทำวารสารวิชาการเศรษฐศาสตร์และกลยุทธ์การจัดการ (Journal of Economics and Management Strategy: JEMS) ที่มีการเผยแพร่ใน 2 รูปแบบ คือ ตีพิมพ์รูปเล่ม ISSN 2350-9864 (Print) และ ISSN 2586-9744 (Online) โดยมีการเผยแพร่ในรูปแบบตีพิมพ์รูปเล่ม ตั้งแต่ พ.ศ. 2557 จนถึง พ.ศ. 2563 และเริ่มเผยแพร่ในรูปแบบออนไลน์ ในปี พ.ศ. 2558 จนถึงปัจจุบัน ซึ่งมีการนำบทความจากวารสาร ปีที่ 1 ฉบับที่ 1 พ.ศ. 2557 ขึ้นออนไลน์เป็นเล่มแรก ทั้งนี้ กำหนดการเผยแพร่ผ่านช่องทางออนไลน์ ปีละ 2 ฉบับ คือ ฉบับที่ 1 มกราคม-มิถุนายน (เผยแพร่ เดือน มิถุนายน) และ ฉบับที่ 2 กรกฎาคม-ธันวาคม (เผยแพร่ เดือน ธันวาคม)


              จากผลการประเมินคุณภาพวารสารวิชาการทีอยู่ในฐานข้อมูล TCI (ศูนย์ดัชนีการอ้างอิงวารสารไทย) รอบที่ 4 พ.ศ. 2563-2567 เมื่อวันที่ 10 มกราคม 2563 วารสารเศรษฐศาสตร์และกลยุทธ์การจัดการได้ถูกจัดให้เป็น วารสารกลุ่มที่ 1 โดย ศูนย์ TCI (ศูนย์ดัชนีการอ้างอิงวารสารไทย) ได้ทำการรับรองคุณภาพของวารสารตั้งแต่วันที่ 1 มกราคม 2563 ไปจนถึงวันที่ 31 ธันวาคม 2567

  • วารสารวิทยาศาสตร์สุขภาพสัตว์และเทคโนโลยี

    ความก้าวหน้าด้านวิทยาศาสตร์และเทคโนโลยีทางด้านสุขภาพสัตว์ที่มีการเปลี่ยนแปลงอย่างรวดเร็ว ทำให้เกิดองค์ความรู้ งานวิจัยและนวัตกรรมหลากหลาย เพื่อเป็นการถ่ายทอดความรู้ งานวิจัยและเทคโนโลยี ใหม่ๆทางด้านนี้และเป็นการบูรณาการความรู้ได้อย่างมีประสิทธิภาพ คณะเทคนิคการสัตวแพทย์ มหาวิทยาลัยเกษตรศาสตร์ ได้ดำเนินการจัดทำวารสารวิทยาศาสตร์สุขภาพสัตว์และเทคโนโลยี  (Journal  of  Animal  Health Science and Technology, JAHST) เพื่อเผยแพร่ผลงานวิจัยด้านวิทยาศาสตร์สุขภาพและวิทยาศาสตร์เทคโนโลยี ที่เกิดจากโครงการวิจัยของอาจารย์ในสาขาวิชา  โครงงานวิทยาศาสตร์  ปัญหาพิเศษ  และวิทยานิพนธ์ของนิสิต นักศึกษา  ทั้งในระดับปริญญาตรีและบัณฑิตศึกษาสู่สาธารณชน  อันจะนำไปสู่การพัฒนาและการประยุกต์ใช้ องค์ความรู้ด้านต่างๆ ในเชิงบูรณาการ โดยเผยแพร่ในรูปแบบของบทความวิจัย (Research article) บทความ วิชาการ (Academic article) บทความวิจัยสื่อสารอย่างสั้น (Short communication) และสาระน่ารู้ (Miscellaneous article) รวมถึงบทความวิจัยในลักษณะงานบริการวิชาการแก่สังคม (Academic service article)


    โดยขอบเขตของ บทความที่จะลงตีพิมพ์ เป็นงานทางด้านเทคนิคการสัตวแพทย์และการพยาบาลสัตว์ ด้านสิ่งแวดล้อมที่มีผลต่อ สุขภาพของคนและสัตว์  ตลอดจนวิทยาการหรือความรู้ใหม่ที่นำไปสู่งานวิจัยทางด้านสุขภาพสัตว์ โดยในการ ศึกษาคลอบคลุมสัตว์เลี้ยง สัตว์ที่ใช้เป็นอาหาร สัตว์ป่าและสัตว์ทดลอง


    กำหนดออก
    ปีละ 3 ฉบับ


    ฉบับที่ 1 มกราคม – เมษายน
    ฉบับที่ 2 พฤษภาคม – สิงหาคม
    ฉบับที่ 3 กันยายน – ธันวาคม

  • วารสารศิลปศาสตร์และวิทยาการจัดการ มหาวิทยาลัยเกษตรศาสตร์

                   


    วารสารศิลปศาสตร์และวิทยาการจัดการ มหาวิทยาลัยเกษตรศาสตร์ (Journal of Liberal Arts and Management Science Kasetsart University) เป็นวารสารเพื่อเผยแพร่บทความวิชาการและงานวิจัยในสาขาทางด้านบริหาร เศรษฐศาสตร์ การจัดการ การตลาด การเงิน การบัญชี การโรงแรมและการท่องเที่ยว รัฐประศาสนศาสตร์ นิติศาสตร์ สังคมศาสตร์ ภาษาต่างประเทศ พลศึกษาและวิทยาศาสตร์การกีฬา สาธารณสุขศาสตร์และสหวิทยาการต่างๆ ที่เกี่ยวข้อง ของคณาจารย์และนิสิต นักศึกษาทั้งภายในและภายนอกมหาวิทยาลัย เป็นวารสารราย 6 เดือน ที่จัดพิมพ์เผยแพร่โดยคณะศิลปศาสตร์และวิทยาการจัดการ ออกปีละ 2 ฉบับ ได้แก่


                   ฉบับที่ 1  มกราคม – มิถุนายน            ฉบับที่ 2 กรกฎาคม – ธันวาคม

    ISSN 2350-9627 (Print)
    ISSN 2697-3766 (Online)

  • วารสารวิทยาศาสตร์เกษตรและการจัดการ

                วารสารวิทยาศาสตร์เกษตรและการจัดการ Journal of Agricultural Science and Management เป็นวารสารที่มีผู้ทรงคุณวุฒิ (Peer reviews) ตรวจทานก่อนได้รับการตีพิมพ์ จัดทำโดยคณะเกษตร กำแพงแสน มหาวิทยาลัยเกษตรศาสตร์ วิทยาเขตกำแพงแสน รับบทความวิจัยและวิชาการ เพื่อตีพิมพ์เผยแพร่จัดพิมพ์ราย 4 เดือน


                 ฉบับที่ 1 เดือน มกราคม – เมษายน


                 ฉบับที่ 2 เดือน พฤษภาคม – สิงหาคม


                 ฉบับที่ 3 เดือน กันยายน – ธันวาคม ของทุกปี


                 แต่ละฉบับจะตีพิมพ์บทความ อย่างน้อย 7 เรื่อง


    นโยบายการจัดพิมพ์


                  รับพิจารณาบทความวิจัย บทความปริทัศน์ หรือบทความวิชาการ ทางด้านเกษตรศาสตร์และสาขาที่เกี่ยวข้อง ทั้งภาษาไทยและภาษาอังกฤษ ตีพิมพ์ในรูปแบบ บทความวิจัยเต็มรูปแบบ (Full length article) โดยบทความดังกล่าวจะต้องไม่เคยได้รับการตีพิมพ์ หรืออยู่ระหว่างการพิจารณาเพื่อตีพิมพ์ในวารสารอื่นมาก่อน บทความอาจจะเขียนโดยใช้ภาษาไทยหรือภาษาอังกฤษก็ได้ แต่บทคัดย่อจะต้องมีทั้งสองภาษา โดยบทความที่ตีพิมพ์ในวารสารจะต้องส่งในรูปแบบการเขียนตามที่กำหนด (ดูรายละเอียดเพิ่มเติมในคำแนะนำการเตรียมต้นฉบับสำหรับตีพิมพ์) ทุกบทความที่จะได้รับการตีพิมพ์ จะทำการประเมินโดยผู้ทรงคุณวุฒิในสาขาที่เกี่ยวข้องอย่างน้อย 2 ท่าน โดยวารสารจะเก็บข้อมูลทั้งหมดเป็นความลับและไม่เปิดเผย ชื่อ-นามสกุล รวมถึงสังกัดของทั้งผู้เขียนและผู้ประเมินบทความ (double-blinded) และเมื่อผ่านการประเมินแล้ว กองบรรณาธิการของสงวนสิทธิ์ในการตรวจแก้ไขเรื่องที่จะส่งพิมพ์ตามที่เห็นสมควร และไม่รับพิจารณาต้นฉบับที่ไม่เป็นไปตามหลักเกณฑ์การตีพิมพ์ของวารสาร



    ISSN 2586-9655
    ISSN 2697-5378(Online)

  • วารสารดินและปุ๋ย

    วารสารดินและปุ๋ยเป็นวารสารราย 6 เดือน (2 ฉบับต่อปี ได้แก่ ฉบับที่ 1 เดือน มิถุนายน และฉบับที่ 2 เดือนธันวาคม) ของสมาคมดินและปุ๋ยแห่งประเทศไทย ตีพิมพ์และเผยแพร่วิชาการดินและปุ๋ย (รวมทั้งเสนอข่าวในวงการวิทยาศาสตร์ทางดินและปุ๋ย) โดยทุกเรื่องที่ได้ตีพิมพ์ได้ผ่านการพิจารณาการกองบรรณาธิการและผู้ทรงคุณวุฒิระดับชาติแล้ว

    ISSN 0857-2399

  • วารสารวิทยาศาสตร์และเทคโนโลยี มหาวิทยาลัยเกษตรศาสตร์

              วารสารวิทยาศาสตร์และเทคโนโลยี มหาวิทยาลัยเกษตรศาสตร์ (Journal of Science and Technology Kasetsart University;JSTKU)


              เป็นวารสารทางวิชาการของมหาวิทยาลัยเกษตรศาสตร์ วิทยาเขตกําแพงแสน มีวัตถุประสงค์เพื่อให้เป็นแหล่งเผยแพร่ผลงานวิจัยและบทความทางวิชาการของอาจารย์ นักวิจัย นิสิตและนักวิชาการตามเกณฑ์วารสารระดับชาติ ดําเนินการตีพิมพ์ผลงานวิชาการในสาขาพืชศาสตร์ (Plant Sciences Articles) สาขาเทคโนโลยีและการจัดการ  สาขาสัตวศาสตร์ (Animal Science Articles) สาขาวิศวกรรมศาสตร์ (Engineering Articles) สาขาสัตวแพทยศาสตร์ (Veterinary Medicine Articles) สาขาวิทยาศาสตร์ วิทยาศาสตร์สุขภาพและกีฬา (Science and Health Science & Sport) ทั้งนี้ วารสารจะเผยแพร่ในลักษณะของ Electronic Journal


              กําหนดออกปีละ 3 ฉบับ ในเดือนเมษายน สิงหาคม และ ธันวาคม


              เรื่องที่จะส่งมาลงพิมพ์ในวารสารวิทยาศาสตร์และเทคโนโลยี มหาวิทยาลัยเกษตรศาสตร์ จะต้องเป็น บทความทางวิชาการ หรืองานวิจัย (Technical papers) เป็นการเสนอผลการวิจัยที่ผู้เขียนได้จัดทําเอง


     รูปแบบการพิจาจารณา Double blinded


              Journal of Science and Technology, Kasetsart University is the academic journal of Kasetsart University, Kamphaeng Saen Campus. The objective is to be a source of information to disseminate the research and academic article of professors, researchers and academicians by the criterion of National Journal. The academic works are published in the field of Plant Sciences, Animal Science Articles, Engineering ,Veterinary Medicine , Science and Health Science & Sport. However, the journal will be published in the form of Electronic Journal and it is also published three times per year. (April, August, December)


              The academic article that will be sent to publish in The Journal of Science and Technology, Kasetsart University must be an academic article or Technical paper that it is presented by the authors.


    Peer-review : Double blinded


    ISSN (Online) 2286-6558


    ISSN (Print) 2730-3071

  • วารสารวิทยาการจัดการ มหาวิทยาลัยเกษตรศาสตร์

                    วารสารวิชาการวิทยาการจัดการ มหาวิทยาลัยเกษตรศาสตร์ (Journal of Management Sciences Kasetsart University) เป็นวารสารที่นำเสนอบทความงานวิจัยและบทความทางวิชาการ ครอบคลุมงานวิชาการทางด้านการจัดการ การตลาด ธุรกิจระหว่างประเทศ การจัดการโรงแรมและท่องเที่ยว การบัญชี การจัดการโลจิสติกส์ การเงินและการลงทุน เศรษฐศาสตร์ที่มีความเกี่ยวข้องกับการตลาด การเงิน ธุรกิจ เศรษฐกิจ ภาษาอังกฤษธุรกิจ ภาษาศาสตร์ประยุกต์ การวิเคราะห์ธุรกิจ จัดทำโดย คณะวิทยาการจัดการ มหาวิทยาลัยเกษตรศาสตร์
                    กำหนดออกวารสารปีละ 2 ฉบับ 

                        ฉบับที่ 1 มกราคม – มิถุนายน            (เผยแพร่เดือน มิถุนายน)
                        ฉบับที่ 2 กรกฎาคม – ธันวาคม          (เผยแพร่เดือน ธันวาคม)
                    ประเภทของบทความที่จะรับ

                        บทความวิจัย
                        บทความวิชาการ

  • วารสารวนศาสตร์

    วารสารวนศาสตร์ เริ่มก่อตั้งในปี พ.ศ.2525 ภายใต้การดำเนินงานของคณะวนศาสตร์ มหาวิทยาลัยเกษตรศาสตร์ ตีพิมพ์ผลงานวิชาการที่เกี่ยวข้องทางด้านวนศาสตร์ เช่น นิเวศวิทยาป่าไม้ การจัดการป่าไม้ เศรษฐศาสตร์ป่าไม้ วนวัฒน์ การจัดการลุ่มน้ำ การอนุรักษ์ความหลากหลายทางชีวภาพ และสัญฐานวิทยาและกายภาพวิทยาของพืชพรรณและสัตว์ป่า เป็นต้น ทั้งจากนักวิจัยไทยทั่วประเทศ และต่างประเทศ


    วัตถุประสงค์  เพื่อเผยแพร่และถ่ายทอดองค์ความรู้ด้านป่าไม้ เทคโนโลยี ผลผลิตด้านการวิจัยไปสู่สถาบันการศึกษาทั้งภายในและต่างประเทศ ตลอดจนหน่วยงานที่เกี่ยวข้อง และประชาชนผู้สนใจที่ได้รับข้อมูลที่เป็นจริงที่เกิดจากผลงานวิจัย และเพื่อเป็นสื่อส่งเสริมและกระตุ้น ให้เกิดการวิจัย ค้นคว้า อย่างต่อเนื่องฯ


    กำหนดเผยแพร่ วารสารวนศาสตร์ มีกำหนดพิมพ์เผยแพร่ปีละ 2 ฉบับ คือ เดือนมกราคม-มิถุนายน และเดือนกรกฎาคม-ธันวาคม การส่งต้นฉบับ ติดต่อที่สำนักกองบรรณาธิการ ศูนย์วิจัยป่าไม้ ชั้น 5 อาคารวนศาสตร์ 72 ปี คณะวนศาสตร์ มหาวิทยาลัยเกษตรศาสตร์ จตุจักร กรุงเทพฯ 10900 หรือที่ ตู้ ปณ. 1018 ปณฝ. เกษตรศาสตร์ กรุงเทพฯ 10903

  • วารสารวิจัยและพัฒนาผลิตภัณฑ์อาหาร

    สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ วิทยาเขตบางเขน ได้ดำเนินการจัดทำวารสารอาหาร (Food Journal) โดยมีการเผยแพร่ในรูปแบบตีพิมพ์รูปเล่ม ตั้งแต่ปี พ.ศ. 2513 จนถึงปี พ.ศ. 2561 ISSN 0125-1147 (Print) และเริ่มเผยแพร่ในรูปแบบออนไลน์ ในปี พ.ศ. 2562 จนถึงปัจจุบัน


    กองบรรณาธิการขอเรียนให้ท่านผู้อ่านทราบว่า วารสารอาหารปีที่ 52 ฉบับที่ 3 ของปี พ.ศ. 2565 ได้ปรับเปลี่ยนชื่อวารสารจาก "อาหาร" ISSN 0125-1147 (Print) เป็น “วารสารวิจัยและพัฒนาผลิตภัณฑ์อาหาร Journal of Food Research and Product Development, JFRPD” เป็นรูปแบบวารสารอิเล็กทรอนิกส์ (e-Journal) ISSN 2821-9813 (Online) โดยยังคงให้ความรู้เชิงวิชาการและงานวิจัยทางด้านอาหาร เนื้อหาของวารสารประกอบด้วยบทความวิชาการด้านวิทยาศาสตร์การอาหาร เช่น เทคโนโลยีการแปรรูปและพัฒนาผลิตภัณฑ์อาหาร เทคโนโลยีชีวภาพ องค์ความรู้ด้านโภชนาการ และการวิเคราะห์คุณสมบัติต่าง ๆ ที่เกี่ยวข้องด้วยเช่นกัน


    วัตถุประสงค์ :
    1. เพื่อเผยแพร่วิทยาการและเสนอข่าวสารทางวิทยาศาสตร์ และเทคโนโลยีทางอาหาร วิทยาการหลังการเก็บเกี่ยวและโภชนาการ
    2. ส่งเสริมการแปรรูปผลิตผลทางการเกษตรให้เป็นผลิตภัณฑ์อุตสาหกรรมมากขึ้น
    3. เป็นสื่อกลางด้านธุรกิจอุตสาหกรรมระหว่างผู้ผลิต ผู้ประกอบการ ผู้บริโภค และหน่วยงานของรัฐ


    กำหนดการเผยแพร่ผ่านช่องทางออนไลน์ ปีละ 4 ฉบับ คือ
    ฉบับที่ 1 มกราคม-มีนาคม 
    ฉบับที่ 2 เมษายน-มิถุนายน
    ฉบับที่ 3 กรกฎาคม-กันยายน
    ฉบับที่ 4 ตุลาคม-ธันวาคม


    เรื่องที่จะส่งมาลงพิมพ์ในวารสารวิจัยและพัฒนาผลิตภัณฑ์อาหาร สถาบันค้นคว้าและพัฒนาผลิตภัณฑ์อาหาร มหาวิทยาลัยเกษตรศาสตร์ จะต้องเป็นบทความทางวิชาการ หรืองานวิจัย เป็นการเสนอผลการวิจัยที่ผู้เขียนได้จัดทำขึ้นเอง


    รูปแบบการพิจารณา : single blinded


    ISSN 2821-9813 (Online)


     
https://kuojs.lib.ku.ac.th/index.php/index
kuojs.lib.ku.ac.th
crawl=CC-MAIN-2022-33
49926
application/http; msgtype=response
sha1:MJ7WHQN2TNGA5BAEHPXBWXV354IDTNII
<urn:uuid:019ffd93-c015-471f-b07d-1d5c7aadb5fe>
2022-08-16T00:07:09Z
158.108.80.26
text/html
sha1:5KD2PHSIGEUK3ESAJZSM474WC6JJV52A
<urn:uuid:2fe09c90-3b70-424e-91fc-00583d133886>
https://kuojs.lib.ku.ac.th/index.php/index
response
<urn:uuid:0af4ee60-c434-44eb-80bd-22884548f9d6>
isPartOf: CC-MAIN-2022-33
publisher: Common Crawl
description: Wide crawl of the web for August 2022
operator: Common Crawl Admin (info@commoncrawl.org)
hostname: ip-10-67-67-91
software: Apache Nutch 1.18 (modified, https://github.com/commoncrawl/nutch/)
robots: checked via crawler-commons 1.4-SNAPSHOT (https://github.com/crawler-commons/crawler-commons)
format: WARC File Format 1.1
conformsTo: https://iipc.github.io/warc-specifications/specifications/warc-format/warc-1.1/